I 2019 tok Marit Moum Aune over stafettpinnen som regissør. Hun satte opp sin versjon med Pål Christian Eggen i tittelrollen, og Silas Henriksen som dansende Peer. Scenen ved Gålåvannet ble ombygd i et samarbeid med arkitektfirmaet Snøhetta slik at et vannspeil dekket store deler av scenen. Dette ga en illusjon av at Gålåvannet var mye nærmere publikum. Musikken var komponert av Erik Hedin og Nils Petter Molvær. Forestillingen ble avlyst i 2020 på grunn av restriksjoner i forbindelse med Covid-19, men ble satt opp igjen for halv "sal" i 2021.